Document ID: /roh_data/filtered/fineweb-2-filterrobots_roh.jsonl.gz/12510

Daniel Schönbächler ch'è naschì a Winterthur è entrà en la claustra dals Benedictins a Mustér suenter ch'el ha terminà il seminari da spirituals a Cuira. Suenter ses studis da germanistica ed istorgia d'art ha el lura cumenzà ad instruir sco scolast gimnasial a la claustra da Mustér.
Il december 2000 è Schönbächler lura vegnì elegì sco avat da la claustra, quai sco successur da l'avat Pankraz Winiker. Il 2012 è Schönbächler però sa retratg cun 70 onns. L'anteriur avat era enconuschent per ses seminaris da spiritualitad e svilup da la persunalitad.
Il 2003 ha in film purtretà Schönbächler en in film documentar. Il titel «Der fliegende Abt» sa referiva sin ses hobi parasgular.